Folketingsvalget er i fuld gang, og fra i dag kan man brevstemme. Det kan man blandt andet gøre hos kommunens borgerservice. Ved borgerservice i Aalborg Kommune har 35 personer booket en tid til at brevstemme i dag. Det er syv gange så mange som ved sidste folketingsvalg, hvor bare fem brevstemte den første dag hos borgerservice. Det fortæller chef, Dorthe Jespersgaard. - Det plejer at eskalere som tiden går, og der er særligt fart på den sidste uge, man kan brevstemme, fortæller hun. Spår at flere vil brevstemme Borgerservicechefen forventer, at der i år vil komme endnu flere brevstemmer end vanligt. - Sidste år havde vi 12.000 brevstemmer i Aalborg Kommune, men jeg tror personligt, at vi kommer op på de 15-18.000 stemmer i år, siger hun. Og selvom hun forventer, at flere i år vil sætte sit kryds til valget på en brevstemme ved bogerservice, mener hun ikke det giver anledning til stress og jag. - Selvfølgelig er vi klar. Det ligger på rutinen, siger hun med et smil.
Selvom borgerservice ikke er overrendt af folk, der vil brevstemme, er der væsentligt flere end ved sidste folketingsvalg.